Daily Trading Strategy(บ่าย) – บล.ธนชาต
บล.ธนชาต ระบุในบทวิเคราะห์บ่ายนี้
2 ต.ค. 2558

SET ย่ำฐานใกล้แนวรับ 1,340 จุด…”ซื้อ” AOT เข้า High Season ธุรกิจท่องเที่ยว
ดัชนี SET อยู่ที่ 1,345.40 จุด +0.25 จุด +0.02% ปริมาณซื้อขาย 9,665  ลบ.
แนวรับ : 1,340  แนวต้าน : 1,350 / 1,360
 
สรุปทิศทางและแนวโน้มตลาด
SET เริ่มฟื้นตัว แต่ยังไม่ผ่านแนวต้าน 1,360 จุด ยังไม่มีสัญญาณกลับตัวขึ้นที่ชัดเจน โดยยังอยู่แนวโน้มการพักฐานต่อไปในกรอบ 1,340-1,370 จุด และจะเกิดสัญญาณกลับตัวขึ้นที่ชัดเจนก็ต่อเมื่อ SET สามารถยืนเหนือ 1,370 จุดขึ้นไปได้กลุ่มหุ้นที่ดูน่าสนใจและคาดว่าจะมีแนวโน้มแข็งแกร่งกว่าตลาดยังคงเป็นหุ้นที่ได้ผลบวกจากมาตรการกระตุ้นเศรษฐกิจอย่างกลุ่มรับเหมาฯและวัสดุก่อสร้าง SCC-CK-STEC-UNIQ และกลุ่มอสังหาฯ PS รวมไปถึงกลุ่มหุ้นที่เกี่ยวข้องกับการบริโภคในประเทศอย่าง CPALL-KTC
“ซื้อ” AOT…กำลังเข้าสู่ High Season ธุรกิจท่องเที่ยว: โดยแม้จะได้รับผลกระทบจากเหตุระเบิดช่วงกลางเดือน ส.ค. ที่ผ่านมา แต่ AOT ยังคงรายงานตัวเลขผู้โดยสารที่แข็งแกร่งต่อเนื่อง โดยจำนวนนักท่องเที่ยวผ่านสนามบินยังเติบโตได้ 23.8% ในเดือน ส.ค. และคาดว่าจะเติบโต 15% ในเดือน ก.ย…”ซื้อ” AOT ด้วยเป้าหมายทางพื้นฐาน 350 บาท ขณะที่ทางเทคนิคเริ่มแกว่งไต่ระดับขึ้นในกรอบสามเหลี่ยม มีเป้าหมายระยะสั้นที่ 290 บาท
 
หุ้นที่น่าสนใจทางเทคนิค
AOT “ซื้อ” ราคาหุ้นแกว่งฟื้นตัวขึ้นในกรอบรูปแบบสามเหลี่ยมด้านเท่า เครื่องมือ MACD ฟื้นตัวกลับขึ้นเป็นบวกอีกครั้ง เป็นจังหวะซื้อเก็งกำไร มีแนวต้านแรกที่แนวเส้นค่าเฉลี่ย 3 เดือนบริเวณ 285 บาท ผ่านได้จะมีเป้าหมายถัดไปที่ 290 บาท
SGP “ซื้อ” ราคาหุ้นดีดตัวขึ้นจากแนวเส้นค่าเฉลี่ย 3 เดือน ทะลุเส้น Downtrend Lineพร้อมปริมาณการซื้อขายหนาแน่น สอดคล้องกับเครื่องมือ MACD ที่วกกลับตัด 0 ขึ้นและ DI+ ตัด DI- เป็นสัญญาณซื้อเก็งกำไร มีแนวต้านแรกที่ 11.60 บาท และถัดไปที่บริเวณ 12.00 บาท
 
Futures     แนวรับ          แนวต้าน
SET50        850             856
                 845             860
Gold       19,300           19,500
              19,200               –
Oil           1,750            1,800
              1,700               –